पाएं अपने शहर की ताज़ा ख़बरें और फ्री ई-पेपरडाउनलोड करें
पंडौल प्रखंड के बिरौल गांव निवासी पर्यावरण संरक्षक सह जैविक किसान कपिलदेव झा मुरारी ने जैविक खेती कर रासायनिक खाद से निजात पा लिया है। साथ ही उन्होंने कहा कि जिले के किसान भी इस पद्धति को अपना कर रसायनिक खाद से निजात पा सकते हैं। साथ ही अपनी आय भी दोगुना कर अपनी हालत में सुधार कर सकते हैं। उन्होंने बताया कि हमारे पूर्वज पद्मश्री अवाॅर्ड से सम्मानित सुभाष पालेकर ने जीरो बजट की खेती कर लोगों को इसके फायदे बहुत पहले ही बता दिए थे।
कुशल कृषक झा ने कहा कि महज एक गाय पालने वाला किसान गाय के गोबर से लगभग 3 एकड़ खेतों में खाद की आपूर्ति कर सकता है। इस विधि से जीवामृत बनाने के लिए 2 सौ लीटर का एक ड्राम लें। उसमें 10 किलो देसी गाय का गोबर व गौमूत्र, एक किलो बेसन, एक किलो गुड़ व 15 दिन का समय चाहिए। झा पिछले पन्द्रह सालों से अपने खेतों में गेहूं व धान उपजाते है। वे अपने इसी खाद से वेस्ट डी काॅपोजिटर व जीवामृत बनाकर डीएपी व यूरिया की पूर्ति करते हैं। उन्हाेंने किसानों से आग्रह किया कि रासायनिक खाद का जितना हो सके उपयोग करने से बचें और जैविक खेती कर अपने साथ लोगों के स्वास्थ्य में सुधार लाने का प्रयास करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn